# Referat af ordinær generalforsamling i

# **Grundejerforeningen**

## Drøsselbjerglung

## 

**søndag den 23. juni 2024 kl. 9:30**

**Stendyssevej ved**

**Petanque-banen**

Dagsorden ifølge vedtægterne:

1. Valg af dirigent. ***Kjeld Petersen blev foreslået og valgt. Dirigenten konstaterede at generalforsamlingen var lovligt indvarslet og, jf. vedtægterne, beslutningsdygtig.***
2. Formandens beretning. ***Formanden fremlagde sin beretning, hvor han bl,a, omtalte at vores grundejerforening har indgået et samarbejde med 5 nabo-grundejerforeningen om vedligeholdelse af broen ved Stejlekrogen. Der var opbakning til at foreningen i 2024 har betalt kr.200,- for hvert medlem, og at vi også fremover deltager i vedligeholdelsen. Broens betydning for området blev nævnt.  Se bilag. Beretningen blev godkendt. Mona og Henrik meldte sig til at tømme skraldesækkene ved stranden.***
3. Revideret regnskab fremlægges til godkendelse. ***Se bilag. Regnskabet blev godkendt. Kasseren kunne oplyse at alle havde betalt, og dem der i første omgang havde glemt det, skyndte sig at få det bragt i orden.***
4. Fastsættelse af honorarer til bestyrelse og revisor. ***Det blev besluttet at fastholde det nuværende beløb på 1.800 kr. til formand og kasserer, 900 kr. til sekretæren og 300 kr. til revisor.***
5. Fastsættelse af kontingent for næste år. ***Det blev besluttet at fortsætte med det samme lave kontingent på 800 kr.***
6. Behandling af indkomne forslag. ***Rasmus Selsmarks forslag medførte en god og konstruktiv debat om de udfordringer, som de øgede regnmængder giver visse grundejere. Det blev gjort klart at Grundejerforeningen kun er forpligtiget til at bidrage til udgifterne vedr. veje og fællesarealer, men at man vil være medvirkende til at indhente tilbud fra kloakmestre mm., så der bliver lavet en samlet løsning, der kan fungere på lang sigt og i muligt samarbejde med grundejerforeninger syd for Drøsselbjerglung. Medlemmer som har udfordringer med vandet indbydes til fællesmøde.***
7. Valg af bestyrelse: - Kasserer (Lone Olsen – ***Blev genvalgt***)

* 2 bestyrelsessuppleanter (Anna Brinch og Jess Andersen – ***blev begge genvalgt***)

1. Valg af revisor og revisorsuppleant. ***Berit Madsen blev genvalgt. Kellis Domsten blev valgt som ny revisorsuppleant.***
2. Eventuelt. Der var forslag om at neddrosle vores store trappe og udvide trappen ved badebroen med rampe til barnevogne og kørestole. Forslaget tages med til gruppen omkring badebroen. Bestyrelsen vil fortsat vedligeholde den store trappe. og eventuelle store forbedringer skal behandles på en generalforsamling.

***Der blev opfordret til at sætte navn på postkasserne.***

***Da Foreningen i år har eksisteret i 60 år, fortalte Arne mfl. om de rammer, som området havde dengang og hvad man skulle betale for matriklen. De huse, der blev sat på, havde også en anden beskaffenhed end dem, som de fleste har i dag. Senere underholdt Slagelse Garden både på vejene og foran teltet.***

Referent: Sekretær Ib Mathiesen Godkendt:

Dirigent Kjeld Petersen